text: Døds-fotos fra Vejle  i tysk skræmme-kampagne mod Danmark
  01 september 2013 kl. 08.29
  Tyske dyre-aktivister lancerer snart en kampagne i Tyskland for at få tyskere til at boykotte danske varer i protest med den danske hundelov. Og de får aktiv hjælp og støtte fra Vejle.
  Boykot Danmark.
  Det er budskabet fra en gruppe tyske aktivister, der i begyndelsen af september tager på turne i Tyskland.
  Med sig har de billeder og navne på mange af de danske hunde, der er blevet aflivet som en konsekvens af den danske hundelov.
  - Det gør dyrerettighedsaktivister i Tyskland kede af det og vrede, at der er hunde, der er blevet dræbt udelukkende på grund af deres race, skriver Karin Ubben fra den tyske gruppe Tierhilfe Nord i en mail. Gruppen består efter sigende af over 20 aktivister i Tyskland. Det fortæller Morgenavisen JyllandsPosten søndag.
  Tierhilfe Nords hjemmeside
  
  100 døds-fotos fra Vejle
  Karin Ubben får dog også hjælp fra dansk side. Hun har bl.a. kontaktet Victor Scherrer-Tangen fra Vejle, som hun har mødt via en hundegruppe på Facebook.
  Victor Scherrer-Tangen har foreløbig sendt billeder af 100 aflivede hunde til Tyskland og har ikke nogen skrupler over at være med til at stække danske interesser.
  - Karin Ubben vil bruge det materiale, jeg sender, til at lave en skræmmekampagne. Jeg håber, at det vil kunne mærkes på den danske økonomi, siger Victor Scherrer-Tangen til Morgenavisen JyllandsPosten og han uddyber sit synspunkt til TV SYD søndag aften.
  Fakta om hundeloven
  